Star Trek: Strange New Worlds – Roekeloos
Gepubliseer deurRoekeloos	 17/05/2020 16/05/2020 Los kommentaar op Star Trek: Strange New Worlds
Trekkies wat gehou het van die tweede seisoen van Star Trek: Discovery sal bly wees om te hoor daar is ’n splinternuwe reeks op pad met Christopher Pike aan die stuur van die Enterprise.
Star Trek: Strange New Worlds word tans vervaardig en sal eerste aanlyn vrygestel word op CBS All Access. Spock (Ethan Peck) is ook in die reeks. Die rol van Number One word vertolk deur Rebecca Romijn.
Gepubliseer deurRoekeloos 17/05/2020 16/05/2020 Gepubliseer inFlieks & TVSleutelwoorde: CBS, CBS All Access, Christopher Pike, Ethan Peck, Rebecca Romijn, Star Trek, Star Trek: Discovery, Star Trek: Strange New Worlds Junie | 2009 | Rosalind Franklin
Archive for Junie, 2009
Junie 11, 2009 in wetenskap
Rosalind Franklin met vakansie in Tuscany c.1940’s .
(Foto: LuzzatiVittorio. Uit die Rosalind Franklin Papers: National Library of Medicine. http://profiles.nlm.nih.gov )
Junie 5, 2009 in wonder
By ons huis was ons nogal gereeld.
Selfs die drie kinders word na die skoonheidsalon geneem om sexy gemaak te word: gewas, pelsies gesny en toonnaels geknip.
Ek het nogals ‘n baie skerp neus, ongelukkig.
Ons en twee vriende gaan eet by die V&A Hotel. Dis lekker kos, maar duur. Ag dis mooi, die water, en die berg en vriendskap en ons lewe nog, en alles.
Doef buk die waiter oor my: euehhauyybhyyeebuuuueuy daar kom ‘n diep binne-grotste reuk van, ek-het-twee-weke-laas-onder-my-arms-gewas, walm in my neusvleuels op. Die voel of iemand ‘n bol vrot kaas op my tong gesit het, want ek gag fisies.
Liefie kyk kwaai na my, dis oor die gag, ek weet.
Ek wil oor die starter opgooi.
My oe skiet telegramme. Ek wil my top oor my neus trek.
Dankie tog hier kom ‘n ander waiter met die water en wyn.
Fok!!!! Binnegoed en afval, voetsole en longdrop, vrot eiers en ou velle. Ek kan dit nie glo nie. Hy stink net so.
Die seekos loer vir my. Ja nee, een van Kaapstad se duurste hotelle en eetplekke en die bestuur kan nie vir hulle werkers, wat tips van honderde kry, se: Onthou, jy werk met kos, jy moet elke dag was nie.
Ek wou natuurlik vir die hostess wat voor by die ingang staan en smile se, maar Liefie se: Los dit, dit gaan ‘n scene maak. Jy gaan in die moeilikheid kom. (Ek wou dit net saggies se en dan loop).
Ek wonder, ag sies.
Junie 1, 2009 in wonder
Sleutelwoordw:hof, no justice, rooi uno
Ek wonder waar my tolleransie-breekpunt is, want hy word daagliks getoets.
(Ek weet al dat ek vrywillig en alleen uit ‘n vliegtuig sal spring, daai breekpunt is getoets, want jare gelede het ek dit gedoen. Dit was nie ‘n tandem-sissie-sprong nie. Dit is ware sprong. Dit was k*k – ek het geen adrenalien high gehad nie, geen bug het my gebyt nie. Die mense wat dit doen lieg – dis niks lekker nie – ek was amper dood van vrees. )
Anyway verlede jaar Februarie het ‘n man mos in my vasgejaag – twee keer – en weggejaag het. Ons is hof toe en hy het by die tweede hofverskyning toe hy my die skadevergoeding moes betaal, mos net besluit om die hof te minag, en “huis toe te gaan”.
Dit nadat hy met die vorige hofverskyning ingestem het om my te betaal – op rekord. Dit was September verlede jaar. ‘n Lasbrief is destyds uitgereik, maar hy is natuurlik nog nie weer in hegtenis geneem nie.
My versekering het vir al die skade betaal. My no claim bonus in sy moer in en my premie is met R40 op. Ek was twee dae in die hof. Niks.
Elke liewe dag oppad van die werk af sien ek die fokker se kar staan. Elke dag ry ek verby hom. My kar se verf sit nog aan sy simpel ou rooi ou Uno vas.
Hoe lank gaan ek dit uithou?
Hoe lank voor ek eendag soos ‘n besetene uit my kar spring en sy kar in duisend stukke slaan met ‘n hamer, of ‘n baksteen? Of dalk gaan ek in die nag en sny al vier bande stukkend.
Hoe ver is my breekpunt? Dalk raak ek heeltemal besete en verfrommel daai donnerse rooi Uno dat niks van hom oorbly nie.
Eendag, want ek is elke dag kwaad.